International | Protea Boekhuis
Julia Donaldson se Amok op 'n besemstok sal beide oud én jonk vermaak en is boonop perfek vir voorlees!
by Protea Boekhuis on Feb 7th, 2018 Tweet
Die heks en haar kat vlieg gelukkig deur die lug op haar besemstok. Maar dan kom raap die wind die heks se hoed, toe haar strik en toe haar towerstaf op. In die soektog na hierdie toor-noodsaaklikhede ontmoet die heks en haar kat talle hulpvaardige diere wat saam op haar besemstok wil ry. Maar is daar plek vir soveel diere op haar stok? En sal die nuwe vriende haar kan red wanneer gevaar dreig? 'n Verhaal oor die vreugde van vriendskap en om met ander te deel.
Ander titels wat in Afrikaans by Protea Boekhuis beskikbaar is: Superwurm (2014), Rower Rot (2014), Kris de Kat (2014), Tjokkie (2014), Zok (2014), Stokman (2014, 2016) en Die Stories uit die Eikehout (2016). Donaldson en Scheffler is ook die skeppers van die immergewilde Die Goorgomgaai (Human & Rousseau, 2014).
Marlise Joubert is 'n vryskut skrywer, digter en skilder. Sy is die skrywer van 11 publikasies en ook die webmeester van Versindaba. Vanaf 2001 tot 2006 ontvang sy die eerste, tweede en derde pryse in die Sanlam/RSG radiodrama kompetisie. Sy is getroud met die digter Louis Esterhuizen en woon in Stellenbosch. Marcelle Olivier is haar dogter en het haar bygestaan met die vertaling. Marcelle is 'n argeoloog en woon in Cambridge, Engeland.
Die Engelse uitgawe van Amok op 'n besemstok, Room on the broom, vermaak oud en jonk al meer as vyftien jaar lank. Perfek vir voorlees.
Amok op 'n besemstok deur Julia Donaldson, met illustrasies deur Axel Scheffler
Kom vier die bekendstelling van Asterix en die verlore papirusrol by Protea Boekwinkel Stellenbosch
by Protea Boekhuis on Nov 3rd, 2015 Tweet
Protea Boekhuis nooi jou graag na die bekendstelling van Asterix en die verlore papirusrol deur Jean-Yves Ferri, vertaal deur Sonya van Schalkwyk-Barrois, geïllustreer deur Didier Conrad.
Kom vier die opwindende geleentheid op Saterdag, 7 November by Protea Boekwinkel Stellenbosch om 11:00.
Coenraad Walters sal gesels oor die belangrikheid van dié publikasie en Johanna Steyn sal meer vertel oor die Afrikaanse vertaling.
Asterix en die verlore papirusrol is die 36de boek in die gewilde Asterix-reeks en het op 22 Oktober wêreldwyd verskyn – ook in Afrikaans.